CELEX: 62010TN0262
Language: et
Date: 2010-06-07 00:00:00
Title: Kohtuasi T-262/10: 7. juunil 2010 esitatud hagi — Microban International ja Microban (Europe) versus komisjon

14.8.2010   
            
            
               ET
            
            
               Euroopa Liidu Teataja
            
            
               C 221/51
            
         7. juunil 2010 esitatud hagi — Microban International ja Microban (Europe) versus komisjon
   (Kohtuasi T-262/10)
   ()
   2010/C 221/82
   Kohtumenetluse keel: inglise
   
      Pooled
   
   
      Hagejad: Microban International Ltd. (Huntersville, Ühendriigid) ja Microban (Europe) Ltd. (Heath Hayes, Ühendkuningriik) (esindaja: advokaat M. S. Rydelski)
   
      Kostja: Euroopa Komisjon
   
      Hagejate nõuded
   
   
               —
            
            
               Tühistada komisjoni 19. märtsi 2010. aasta otsus nr 2010/169 2,4,4’-trikloro-2’-hüdroksüdifenüüleetri kandmata jätmise kohta Euroopa Liidu loetelusse, mis sisaldab toiduga kokkupuutumiseks ettenähtud plastmaterjalide ja -esemete valmistamiseks lubatud lisaaineid vastavalt direktiivile 2002/72/EÜ (ELT 2010 L 75, lk 25); ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagejad paluvad oma hagiavaldusega ELTL artikli 263 alusel tühistada komisjoni 19. märtsi 2010. aasta otsus nr 2010/169 2,4,4’-trikloro-2’-hüdroksüdifenüüleetri kandmata jätmise kohta Euroopa Liidu loetelusse, mis sisaldab toiduga kokkupuutumiseks ettenähtud plastmaterjalide ja -esemete valmistamiseks lubatud lisaaineid vastavalt direktiivile 2002/72/EÜ (1) (ELT 2010 L 75, lk 25), teatavaks tehtud numbri K(2010) 1613 all.
   Oma nõuete toetuseks esitavad hagejad järgmised väited:
   
                
            
            
               Eisteks ei ole vaidlustatud otsus kooskõlas loa andmise menetlusega vastavalt alusmäärusele (2), kuna otsuse vastuvõtmiseks puudub asjakohane õiguslik alus.
            
         
                
            
            
               Teiseks on kostja tehtud ning ainult loa algse taotluse tagasivõtmisel põhinev otsus jätta asjaomane toode Euroopa Liidu lisandite loetelusse kandmata ilma riskijuhtimisotsuseta vastuolus asjaomase toote loamenetlusega.
            
         
                
            
            
               Kolmandaks rikkus kostja hagejate õiguspärast ootust, kuna ta ei andnud võimalust tulla asjaomase toote osas algse hageja asemele.
            
         
                
            
            
               Lõpuks ei olnud vaidlustatud otsuse tegemise aluseks olnud menetlus kooskõlas EL õiguse üldpõhimõtetega nagu hea halduse, läbipaistvuse ja õiguskindluse põhimõte.
            
         
      (1)  Komisjoni 6. augusti 2002. aasta direktiiv 2002/72/EÜ toiduga kokkupuutumiseks ettenähtud plastmaterjalide ja -toodete kohta (EÜT 2002 L 220, lk 18; ELT eriväljaanne 13/29, lk 535).
   
      (2)  Euroopa parlamendi ja nõukogu 27. oktoobri 2004. aasta määrus (EÜ) nr 1935/2004 toiduga kokkupuutumiseks ettenähtud materjalide ja esemete kohta, millega tunnistatakse kehtetuks direktiivid 80/590/EMÜ ja 89/109/EMÜ (ELT 2004 L 338, lk 4).